หลานปู่ กู้อีจู้

หลานปู่ กู้อีจู้ เป็นรายการเรียลลิตี้โชว์ที่แสดงความสามารถของ หลาน-ปู่ หลาน-ย่า หลาน-ตา และ หลาน-ยาย ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยมีพิธีกรคือ ปัญญา นิรันดร์กุล สร้างสรรค์และควบคุมการผลิตโดย รุ่งธรรม พุ่มสีนิล ออกอากาศทางสถานีโทรทัศน์สีกองทัพบกช่อง 7 ในยุคแรกออกอากาศทุกวันเสาร์-อาทิตย์ เวลา 18.15-18.45 น. ตั้งแต่วันที่ 2 กุมภาพันธ์ 2551 - 6 กันยายน 2552 ต่อมาจะปรับเปลี่ยนเวลาใหม่ชมกันให้เร็วขึ้นเป็นทุกวันเสาร์-อาทิตย์ เวลา 18.00-18.30 น.ตั้งแต่วันเสาร์ที่ 12 กันยายน 2552 และ ออกอากาศเป็นเทปสุดท้ายวันอาทิตย์ที่ 18 กรกฎาคม พ.ศ. 2553 ในปี พ.ศ. 2560 รายการหลานปู่กู้อีจู้ได้ถูกประเทศเวียดนามซื้อลิขสิทธิ์รายการโดยใช้ชื่อว่า Cháu ơi cháu à ออกอากาศทางช่อง (VTV3)

**กติกาของรายการ**
ภารกิจที่ 1-7 คู่หลานปู่-ตาหลาน-ยายหลาน และ ย่าหลาน ต้องทำภารกิจทั้งหมด 7 ภารกิจ หากทำภารกิจสำเร็จก็ได้ของรางวัลซึ่งของรางวัลแบ่งเป็น 2 อย่าง รางวัลสำหรับ ปู่-ตา-ยาย-ย่า และสำหรับรางวัลของหลานด้วย ปู่-ย่า หรือ ตา-ยายให้หลาน หลานให้ปู่-ย่า หรือ ตา-ยาย และถ้าหากสามารถทำภารกิจได้ครบ 7 ภารกิจแจ๊คพอตแตกรับรางวัลนั่นก็คือตั๋วเครื่องบินไปกลับ กรุงเทพ-ฮ่องกงดิสนีย์แลนด์ จำนวน 2 ที่นั่ง 3 วัน 2 คืน จาก ผ้าอ้อมเด็ก มามี่ โพโต พร้อมถ้วยหลานปู่กู้อีจู้ หากทำภารกิจไม่สำเร็จ เกมจะจบทันทีนับของรางวัลที่ทำภารกิจมาแล้วทำภารกิจเท่าไรก็ตาม

**วันและเวลาออกอากาศ**
 วันเสาร์-อาทิตย์ เวลา 18.15-18.45 น. (2 กุมภาพันธ์ 2551-6 กันยายน 2552) รวม 1 ปี 7 เดือน 4 วัน- วันเสาร์-อาทิตย์ เวลา 18.00-18.30 น. (12 กันยายน 2552-18 กรกฎาคม 2553) รวม 10 เดือน 6 วัน

**ผู้เข้าแข่งขันและภารกิจ**

**อากงจงใจ กับ ภูมิ**
 อากงสอนหลานตีปิงปอง- หลานสอนอากงและอาม่าเรื่องระบบสุริยะจักรวาล- อากงกับหลานช่วยกันประดิษฐ์หุ่นยนต์- อากงตามหาหลานให้เจอ แล้วแยกไปซื้อของให้ถูกต้อง

**ยายบุญเลียบ กับ วีนีเชีย (1)**
 หลานสอนยายท่อง ABC- หลานยายออกแบบท่าเต้นประกอบเพลง ทเวนตี้เซนจูรี่ ตั๊ก- ยายหลานช็อปปิ้ง- ยายหลานช่วยกันสอนคุณพ่อทำแกงเขียวหวานลูกชิ้นปลากราย- หลานสอนยายวาดรูปในหัวข้อ "สวนสัตว์แสนสนุก"- ยายหลานฝึกปฏิบัติงานแอร์โฮสเตส- ยายตามหาหลานให้เจอ แล้วปฏิบัติภารกิจให้สำเร็จ

**ยายบุญเลียบ กับ วีนีเชีย (2)**
 ยายหลานเป็นไกด์พาชาวญี่ปุ่นทัวร์จังหวัดขอนแก่น- ยายหลานเล่นลิเกเรื่องพระอภัยมณีคู่กับไชยา มิตรชัย- ยายหลานถ่ายรูปร่วมกับโคชและนักฟุตบอลทีมชาติไทย ทั้ง 22 คน- ยายหลานสร้างผ้าป่านานาชาติถวายวัดพระบาทน้ำพุ ลพบุรี- คุณยายต้องสอบใบขับขี่รถยนต์ให้ผ่าน- ยายหลานต้อนเป็ดเข้าเล้าและนับจำนวนให้ถูกต้อง- ยายหลานตอบคำถาม 7 ข้อจาก 13 ภารกิจที่ผ่านมา

**อาม่างูจิน กับ ไช้**
 หลานไช้ไปซื้อสมุนไพรจีน อาม่าไปซื้อไอศกรีม- หลานสอนอาม่าแนะนำตัวเป็นภาษาอังกฤษ- หลานสอนอาม่าร้องเพลงไอ้มดแดง- ไช้และอาม่าช่วยกันชวนน้องวีนีเชียไปทานไอศกรีมด้วยกันให้ได้- หลานไช้และอาม่าต้องไปซื้อของเพื่อแต่งตัวเป็นกวนอูและอาราเล่- หลานไช้จัดงานวันเกิดเซอร์ไพรส์อาม่า- อาม่าต้องถ่ายวิดีโอ อาไช้เต้นคู่กับพี่บี้ เดอะสตาร์

**อาม่าเซี้ยม กับ แบม**
 หลานกับอาม่าต้องไปเอาตุ๊กตา pikachu ในคฤหาสน์ผีสิงของดรีมเวิลด์ในเวลากลางคืน- หลานสอนอาม่าเต้นเชียร์ลีดเดอร์- อาม่าและหลานช่วยกันพากย์ภาพยนตร์การ์ตูนเรื่อง UP ปู่ซ่าบ้าพลัง- ช่วยกันฝึกสุนัข ให้ทำตามคำสั่ง- หลานและอาม่ารวมทีมแข่ง Paintball

**อากงเล็ก กับ เนม**
 อากงไปซื้อตุ๊กตาซอฟบี้มาสค์ไรเดอร์คาบูโตะ หลานหารูปคุณรัตนาภรณ์ อินทรกำแหง- หาขนหมีแพนด้ามาให้ได้ทั้งสีดำและสีขาวอย่างละ 1 เส้น- ตามหาเลข 666 ในโรงพยาบาลร้าง- พามิสเตอร์เวงเก้ไปส่งที่เดอะเวต- อาม่าสอนอากงและหลานทำข้าวผัดฮ่องเต้เลี้ยงบ้านพักคนชรา- อากงและหลานแต่งตัวเลียนแบบเป็นไมเคิล แจ็คสัน- ตามหาชาวเขาเผ่าม้งที่ชื่อก้างและปั้นยือให้เจอ แล้วพากลับมาร่วมรายการ หลานปู่กู้อีจู้

**ย่าก้าง กับ อาหม่าและปั้นยือ**
 ตะลุยเครื่องเล่นในสวนสนุกดรีมเวิลด์ให้ครบทุกชนิด- เดินทางไปถ่ายรูปสโตนฟิชให้ได้- ขึ้นเครื่องบินไปเกาะสมุย ตามหาคุณไข่เล็กให้เจอ แล้วทำตามคำสั่งของคุณไข่เล็กให้สำเร็จ- เรียนภาษาอังกฤษแล้วไปทำอาหารกับเชฟชาวต่างชาติ- สอนตุ๊กกี้เรียกชื่อสัตว์เป็นภาษาม้งที่ซาฟารีเวิลด์- ประกวดนางนพมาศและให้ได้รางวัลกลับมาอย่างน้อย 1 รางวัล- ตะลุย 4  ด่าน เพื่อจะได้คุยกับลูกชายที่อยู่สหรัฐอเมริกา - โดยจะมี 4 ภารกิจย่อย เมื่อพิชิตแต่ละภารกิจได้จะได้ตัวอักษรมาเติมอีเมลแอดเดรสที่ขาดหายไปของลูกชายจนครบ
** สมัครอีเมล
** แยกกันซื้อของให้ถูกต้อง - ย่าก้างต้องไปซื้อซีดีเพลงของน้ำชา ส่วนหลาน ๆ ต้องไปหาซื้อ "เจ้ยเย้าป๊อ"
** ต่อแท่งไม้คนละ 1 ชิ้นให้สูงถึงจุดที่กำหนด
** ขึ้นเครื่องบินทิ้งระเบิดให้ตรงเป้าหมาย

**อาม่าสุนี กับ นีเน่และเฟี๊ยต**
 ภารกิจหลานเล่นเปียโนและอาม่าร้องเพลง Que Sera Sera ให้กับเด็กพิการบ้านนทภูมิ- ภารกิจหลานเฟี๊ยตจะต้องหาผักที่ชื่อว่า หม่อเฮี้ยะ และ อาม่าสุนีและหลานนีเน่จะต้องหาภาพศิลปินเกาหลีชื่อดังที่ชื่อว่า อีทึก นักร้องในวงของ ซูเปอร์จูเนียร์- ภารกิจหลานเฟี๊ยตจะต้องแต่งหน้าให้กับเพื่อนและให้คณะกรรมการ คุณม้า อรนภา ตัดสิน- ภารกิจถอดรหัสมอร์ส- อาม่าสุนีและเฟี๊ยตตามหานีเน่

**ยายติ๋ม กับ บ๊อบบี้**
 ยายติ์มตามหาดานี่ บ๊อบบี้ตามหาสุนัข- ยายติ๋มตามหานายอำเภอวู๊ดดี้ บ๊อบบี้ตามหาเม็ดยาร่วง- ยายติ๋มและบ๊อบบี้ร้องเพลงของศิลปิน ติ๊ก ชีโร่

**รางวัลที่ได้รับ**
 รางวัลชนะเลิศประเภทเกมโชว์ยอดนิยม เอเชี่ยน เทเลวิชั่น 2008 - ได้รับเกียรติบัตรและเหรียญรางวัลจาก เวทีเอมี่ อะวอร์ดส์ 2009- รางวัลรายการสำหรับเด็กยอดนิยม เอเชี่ยน เทเลวิชั่น 2009- รางวัลรายการสื่อคุณธรรมสำหรับเด็กและเยาวชน จาก คิดส์ อะวอร์ดส ประจำปี 2552- รางวัลโทรทัศน์ทองคำ ปี 2552
หมวดหมู่:รายการเรียลลิตีโชว์ไทย
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2551
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2553
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยสำหรับเด็ก